Vakbond wil SAL onder besigheidsredding plaas | Maroela Media
Die vakbond Solidariteit het in 'n skrywe aan president Cyril Ramaphosa en ministers Nhlanhla Nene en Pravin Gordhan sy mening uitgespreek dat die bestuurs- en finansiële modelle van SAL onvolhoubaar, ondoeltreffend en onwerkbaar is.
Die vakbond het in die skrywe sy voorneme bekendgemaak om met 'n hofproses te begin om SAL onder besigheidsredding te plaas.
Werner Human, adjunkbestuurshoof by Solidariteit, sê die ouditeur-generaal het in sy onlangse verslag sy kommer uitgespreek dat daar 'n wesenlike onsekerheid bestaan of SAL as 'n lopende saak kan voortbestaan, terwyl president Ramaphosa en ministers Nene en Gordhan hulle in die verlede sterk oor die sukkelende lugredery uitgespreek het en onderneem het om sake reg te ruk.
"Tans is daar dus geen ander keuse as om SAL, ten minste deels, te privatiseer nie," het Human gesê. "Solidariteit nooi die president en ministers uit om sy aansoek om besigheidsredding van SAL te ondersteun en sal eerskomende Donderdag 12 April tydens 'n mediakonferensie sy regstrategie rakende die proses bekendmaak."
Om die volledige skrywe te lees, klik hier.
Die vakbond wil in die tel bly, hy wil relefant wees, niks anders nie. Die ANC is ook mos afhanklik van die vakbonde ….
Eers geen redding, toe n moontlike redding en nou n poging tot redding maar my insiens is redding nou te laat.
Solank SAL van korruptheid aanmekaar geplak is sal redding van die maatskapy te laat wees.
Hier kom sports. Die howe werk op feite. En die feite is nie aan die regering se kant nie. SAL is 'n parasiet wat die belasting betaler leeg suig.